Valehtelevat viettelijät (2. tuotantokausi)
Juoni > Jaksot

| # | Σ # | Nimi | Ohjaus | Käsikirjoitus | Alkup>  esityspäivä | Suomen esityspäivä | Katsojat (milj> ) |
| --- | --- | --- | --- | --- | --- | --- | --- |
| 23 | 1 | Elossa (It’s Alive) | Ron Lagomarsino | I. Marlene King | 14. kesäkuuta 2011 | 10. marraskuuta 2013 | 3,68 |
Tytöt yrittävät vielä toipua viime yön tapahtumista, kun dramaattiset käänteet jatkuvat. Tällä kertaa epäilyksen alaiseksi joutuu erittäin syylliseltä näyttävä valehtelijanelikko. Ianin ruumis on kadonnut, eikä kukaan tunnu uskovan tyttöjen tarinaa siitä, mitä kirkossa tapahtui. Heidät lähetetään terapeutille, jonka neuvot eivät ainakaan ilahduta. Melissa on suunniltaan huolesta Ianin takia. 
| 24 | 2 | Älä mene vielä (The Goodbye Look) | Norman Buckley | Joseph Dougherty | 21. kesäkuuta 2011 | 17. marraskuuta 2013 | 2,66 |
Emilyä ahdistaa ajatus muutosta Texasiin, mutta stipendi voi muuttaa kaiken. Spencer uskoo siskonsa salaavan jotakin, ja Aria miettii suhdettaan Ezraan. Terapeutin määräyksestä tyttöjen täytyy pysytellä jonkin aikaa erillään, mutta juuri nyt he tarvitsevat toistensa tukea enemmän kuin koskaan. 
| 25 | 3 | Dreija pyörii (My Name Is Trouble) | Elodie Keene | Oliver Goldstick | 28. kesäkuuta 2011 | 24. marraskuuta 2013 | 2,78 |
Spencer näkee pelottavia unia ja pelkää olla yksin öisin. Isän ja äidin välit mietityttävät Hannaa. Aria aloittaa keramiikkakurssin ja Emily painiskelee omantuntonsa kanssa. Saatuaan vanhemmiltaan ukaasin pitää välimatkaa toisiinsa tyttöjen täytyy keksiä keinot, joilla täyttää erossa vietetty aika. 
| 26 | 4 | Sokkotreffejä (Blind Dates) | Dean White | Charlie Craig | 5. heinäkuuta 2011 | 1. joulukuuta 2013 | 2,42 |
Kaikki viettelijät joutuvat tahoillaan kimuranttiin tilanteeseen. Spencer on pulassa varastamansa Melissan vihkisormuksen takia, Aria saa tietää Miken valehtelevan menoistaan vanhemmille, Emily on jäädä kiinni väärennetystä kirjeestä ja Hannan on mentävä terapeutin puheille yksin. Melissa tietää selvästi, missä Ian on, ja tytöt aikovat ottaa asiasta selvää. 
| 27 | 5 | Vihollinen lähelläni (The Devil You Know) | Michael Grossman | Maya Goldsmith | 12. heinäkuuta 2011 | 8. joulukuuta 2013 | 2,42 |
Iania koskeva järkyttävä uutinen leviää Rosewoodissa kulovalkean tavoin, ja vielä olisi selvittävä hänen hautajaisistaan. Viettelijät voivat kuitenkin olla helpottuneita, koska eivät ole enää epäiltyjä Alisonin jutussa. Emily on kuitenkin epäileväinen ja tutkii itse A:lta saamaansa vihjettä. Joku on viime aikoina tehnyt yöllisiä murtoja taloihin, ja Aria löytää syyllisen yllättävän läheltä. 
| 28 | 6 | Mekkoja menneisyydestä (Never Letting Go) | J. Miller Tobin | Bryan M. Holdman | 19. heinäkuuta 2011 | 15. joulukuuta 2013 | 2,53 |
Alisonin äiti Jessica DiLaurentis pyytää tyttöjä pukeutumaan hyväntekeväisyysmuotinäytöksessä tyttärensä valitsemiin asuihin. Aluksi kaikki näyttää menevän hyvin, mutta luvassa on taas kerran odottamatta A:n junailema kauhushow. 
| 29 | 7 | Pintajännitystä (Surface Tension) | Norman Buckley | Joseph Dougherty | 26. heinäkuuta 2011 | 22. joulukuuta 2013 | 2,36 |
Ilmassa on levottomuutta, kun kullakin viettelijällä on ongelmat selvitettävänään. Arian vanhemmat järjestävät illalliskutsut, joilla tunnelma ei ole rennoin mahdollinen. Emily totuttelee asumaan Marineilla, ja Toby löytää Hastingsien pihalta arvoituksellisen mailan. 
| 30 | 8 | Mullan alla (Save The Date) | Chris Grismer | Matt Witten | 2. elokuuta 2011 | 29. joulukuuta 2013 | 2,41 |
Jennan ja Garrettin suhde selviää tytöille ikkunan läpi. Spencer ja Aria soluttautuvat sairaalan henkilökuntaan saadakseen käsiinsä Alisonin kuolinsyyraportin. Salailun ja valehtelun aiheuttama stressi uhkaa jo Emilyn terveyttä, ja hän joutuu sairaalaan vatsahaavan takia juuri ennen tärkeää uintikisaa. Hanna pelkää menettävänsä molemmat elämänsä tärkeimmät miehet. 
| 31 | 9 | Kauniita kuvia (Picture This) | Patrick Norris | Jonell Lennon | 9. elokuuta 2011 | 5. tammikuuta 2014 | 2,54 |
Jasonin vajassa on salaisuus, joka saa Spencerin uteliaaksi. A:n ote Emilystä kiristyy. Caleb saa ehkä elämänsä tärkeimmän puhelinnumeron. Jenna menee silmäleikkaukseen, joka saattaa palauttaa hänen näkönsä. 
| 32 | 10 | A:n kosketus (Touched by an A-ngel) | Chad Lowe | Charlie Craig & Maya Goldsmith | 16. elokuuta 2011 | 12. tammikuuta 2014 | 2,30 |
Spencer ja Toby löytävät mystisen merkinnän Ianin vuosikirjasta. Emily menee rentoutushierontaan, ja A tulee kosketusetäisyydelle. Arian äiti vetää oman johtopäätöksensä Ezran ja oppilaan suhteesta. Hanna tekeytyy tutustumishaluiseksi ja yrittää ystävystyä tulevan siskopuolensa kanssa talleilla, mutta Monan mukanaolosta on siinä asiassa vain haittaa. Jenna haluaa tyttöjen lopettavan Alisonin tapauksen penkomisen. 
| 33 | 11 | Tunnustuksia (I Must Confess) | Norman Buckley | Oliver Goldstick | 23. elokuuta 2011 | 19. tammikuuta 2014 | 2,63 |
Emily on katkeamispisteessä, ja tytöt päättävät viimein kertoa kaiken psykiatri Sullivanille. Siitä ei A ilahdu. Miken käytös muuttuu uhkaavaksi. Hanna laatii puhetta isänsä häihin ilkeän siskopuolensa avustuksella. Spencer yrittää tivata isältään vastauksia, ja Emily ja Maya menevät toisille treffeille. 
| 34 | 12 | Hääpäivä (Over My Dead Body) | Ron Lagomarsino | I. Marlene King | 30. elokuuta 2011 | 26. tammikuuta 2014 | 2,98 |
Hanna, Aria ja Spencer istuvat poliisiasemalla yltä päältä mudassa. Mutta mitä tapahtui 12 tuntia aiemmin? Tohtori Sullivan on kateissa ja A kiristää tyttöjä vaatimuksillaan: Arian pitää häätää Jackie kaupungista, Spencerin on pidettävä Toby turvassa ja Hannan estettävä isänsä häät. Emily saa tehtäväkseen pelastaa tohtori Sullivan, mutta ajaa suoraan ansaan. 
| 35 | 13 | Salaisuuksien lähde (The First Secret) | Dana W. Gonzales | I. Marlene King | 19. lokakuuta 2011 | 2. helmikuuta 2014 | 2,47 |
Erikoisjakson tapahtumat ajoittuvat Halloweeniin 2008, jolloin Alison oli vielä elossa ja ilkeimmillään. Tyttöviisikko on tiiviisti yhdessä ja innoissaan kutsusta Noelin juhliin. Aria yllättää isänsä autosta toisen naisen kanssa. Villit huhut kiertävät Emilyä, ja Alison alkaa saada uhkaavia viestejä. Halloween-pila ei suju suunnitellusti, ja monen mitta alkaa olla täysi. Tällöin ”A” astuu kuvioihin ensimmäistä kertaa. 
| 36 | 14 | Oranssi on uusi musta (Through Many Dangers, Toils and Snares) | Norman Buckley | Joseph Dougherty | 2. tammikuuta 2012 | 9. helmikuuta 2014 | 3,34 |
Jakson 12 tapahtumista on kulunut kuukausi. Viettelijät suorittavat yhdyskuntapalvelua rangaistuksena todisteiden tärvelemisestä. Emily ei tunnu olevan väleissä muiden kanssa, mutta juoni A:ta vastaan tuntuu toimivan. Aria ja Ezra julkistavat suhteensa Ellalle ja Byronille. Tyttöjen suunnitelma kärjistyy vaaralliseksi vanhassa kasvihuoneessa, ja A pääsee taas livahtamaan. 
| 37 | 15 | A:n pikku apulainen (A Hot Piece of ’A’) | Michael Grossman | Oliver Goldstick | 9. tammikuuta 2012 | 16. helmikuuta 2014 | 2,95 |
Järkyttävän illan jäljiltä tytöillä on yksi ainut johtolanka: ”A:n” puhelin. Arian vanhemmat kieltävät häntä tapaamasta Ezraa. Emily on töissä kriisilinjalla ja tunnistaa soittajan äänen. Hanna on kuuro varoituksille, kun hän järjestää Calebille yllätysjuhlia. Järkyttävä salaisuus paljastuukin ennen loppuhuipennusta hyisessä vedessä. 
| 38 | 16 | Veden varaan (Let the Water Hold Me Down) | Chris Grismer | Bryan M. Holdman | 16. tammikuuta 2012 | 23. helmikuuta 2014 | 2,78 |
Hanna on varma, ettei Lucas ole hukkunut järvelle ja riitautuu Calebin kanssa. Selviää, että A:lla oli piilopaikka Hastingsien mökillä. Aria lähtee treffeille Rosewoodiin saapuneen Holdenin kanssa, joka on perhetuttava. Emilyä huolestuttaa Mayan salaperäisyys. Spencer seuraa opaskoiraa Jennan entiselle koululle. 
| 39 | 17 | Suudelmia sateessa (Blond Leading the Blind) | Arlene Stanford | Charlie Craig | 23. tammikuuta 2012 | 2. maaliskuuta 2014 | 3,17 |
Caleb hakkeroi A:n puhelimen kätköistä esiin videon, joka on Alisonin katoamisillalta. Tytöt löytävät Alisonin nuken päästä A:n kynäilemiä lappuja. A pyrkii edelleen ajamaan tyttöjen parisuhteet karille. Joidenkin taru vaikuttaakin olevan lopussa, mutta toiset ovat valmiita suojelemaan kumppaniaan kaikin keinoin. 
| 40 | 18 | Petoksia (A Kiss Before Lying) | Wendey Stanzler | Maya Goldsmith | 30. tammikuuta 2012 | 9. maaliskuuta 2014 | 2,55 |
Caleb ja viettelijät tutkivat videota ilman Hannaa, joka tuntee jääneensä ulkopuolelle. Lisäksi ilkeä sisarpuoli Kate aloittaa koulun Rosewoodissa ja Spencer on varma, että tuntee hänet jostakin. Emily haluaa äitinsä ja Mayan välien korjaantuvan. Valheiden verkko risteilee yhä laajemmalle. 
| 41 | 19 | Alaston totuus (The Naked Truth) | Elodie Keene | Oliver Goldstick & Francesca Rollins | 6. helmikuuta 2012 | 16. maaliskuuta 2014 | 2,25 |
Hannaa syytetään Katen alastonkuvasta. Kaupunkiin palannut Jason tahtoo päästä Spencerin isän puheille. Koululla järjestetään Truth Up -tapahtuma, jossa ohjaajina toimivat vanhemmat. Illan mittaan paljastuukin yksi jos toinenkin synkkä salaisuus. Tytöille selviää muun muassa Alisonin salainen alter ego, Vivian Darkbloom. 
| 42 | 20 | Ctrl: A (CTRL:A) | Ron Lagomarsino | Joseph Dougherty & Lijah J. Barasz | 13. helmikuuta 2012 | 23. maaliskuuta 2014 | 2,11 |
Poliisi takavarikoi Calebin tietokoneen, ja kaikki pelkäävät tietojen joutuvan vääriin käsiin. Aria tapaa miehen, jonka puhelinnumero oli Alisonin takin taskussa. A vihjaa Byronille Arian ja Ezran salasuhteesta. Maya kertoo Emilylle joutuneensa pulaan ja aikovansa karata kaupungista. 
| 43 | 21 | Uusia uhreja (Breaking the Code) | Roger Kumble | Jonell Lennon | 20. helmikuuta 2012 | 30. maaliskuuta 2014 | 2,54 |
Mystinen ”A” on ottanut uuden, yllättävän uhrin. Myös Mona alkaa saada pelottavia viestejä, ja neljän valehtelijan kerho näyttäisi saavan viidennen jäsenen. Aria ja Spencer maksavat Jonahille tiedoista. Videolta paljastuu yllättävä henkilö. Emily on huolissaan, kun Mayasta ei ole kuulunut. 
| 44 | 22 | Kyllä isä tietää (Father Knows Best) | Chad Lowe | Charlie Craig & Bryan M. Holdman | 27. helmikuuta 2012 | 6. huhtikuuta 2014 | 2,49 |
Koulussa pidettävät isä-tytär -tanssiaiset ovat normaalisti herkkä ja kaunis tilaisuus, mutta nyt isien ja tytärten välit ovat tulehtuneet. Spencer epäilee Alisonin kiristäneen hänen isäänsä ja penkoo tämän tavaroita löytääkseen todisteen. Emily yrittää isänsä avulla selvittää, missä Maya on. 
| 45 | 23 | Katsojan silmässä (Eye of the Beholder) | Melanie Mayron | Joseph Dougherty | 5. maaliskuuta 2012 | 13. huhtikuuta 2014 | 2,58 |
Uusi johtolanka ilmaantuu, kun Aria esittää olevansa Vivianin ystävä ja tapaa ihmisen Alisonin menneisyydestä. Jenna palaa Rosewoodiin silmäleikkauksen jälkeen ja joutuu dramaattiseen onnettomuuteen. Spencerille selviää, mitä hänen vanhempansa ovat salailleet. Emily saa vihdoin viestejä Mayalta. 
| 46 | 24 | Jos nuket puhuisivat (If These Dolls Could Talk) | Ron Lagomarsino | Oliver Goldstick & Maya Goldsmith | 12. maaliskuuta 2012 | 20. huhtikuuta 2014 | 2,47 |
Sanomalehdistä löytyy Alisonin ja A:n välistä viestittelyä. Tytöt seuraavat johtolankaa rapistuneeseen nukkesairaalaan, joka ei ole niin viaton kuin päälle päin näyttää. Sama pätee Jennaan, jonka silmäleikkaus näyttäisi epäonnistuneen. Spencer paljastaa epäilevänsä Melissaa A:ksi ja kertoo myös tyrmistyttävän asian Jasonista. 
| 47 | 25 | Riisutut naamiot (unmAsked) | Lesli Linka Glatter | I. Marlene King | 19. maaliskuuta 2012 | 27. huhtikuuta 2014 | 3,69 |
Poliisit uskovat löytäneensä syyllisen Alisonin murhaan. Viettelijät lähtevät koulun naamiaisiin, joissa he seuraavat Alisonin jälkiä totuuden äärelle. Tytöt kohtaavat lopultakin vainoajansa silmästä silmään, mutta seuraukset ovat kammottavat. Juuri kun pitkä piina tuntuu olevan ohi, Rosewoodia kohtaa uusi tragedia.